Spengler Cup

Spengler Cup on vuosittain Sveitsin Davosissa järjestettävä kansainvälinen jääkiekkoturnaus. Turnauksen isäntäjoukkueena toimii paikallinen HC Davos, joka myös kutsuu turnauksen muut osallistujat. Turnaus pelataan perinteisesti joulun ja uudenvuoden välisenä aikana. Ensimmäisen kerran vuonna 1923 järjestetty kutsuturnaus on lajissaan maailman vanhin. ==Historia== Turnauksen alkuperäinen, vuonna 1923 lausuttu sanoma oli ensimmäisen maailmansodan vihollisuuksien erottaman nuorison palauttaminen yhteen urheilullisen yhteistyön kautta. Turnauksen oli siten tarkoitus antaa nuorisolle mahdollisuus ystävällismielisiin, keskinäistä luottamusta rakentaviin voimankoitoksiin. Nimensä turnaus sai alkuperäisen rahoittajansa, paikallisen kirurgin ja tiedemiehen Carl Spenglerin mukaan. Carl Spenglerin isällä Alexander Spenglerillä oli suuri vaikutus Davosin kaupungin kehittämisessä kylpylä- ja turistikaupungiksi. Menestynein joukkue turnauksen historiassa on ollut isäntäjoukkue HC Davos neljällätoista turnausvoitollaan. Ensimmäinen voitto meni englantilaiselle, kanadalaisten opiskelijoiden miehittämälle Oxfordin yliopiston joukkueelle. Turnausta hallitsivatkin ensimmäiset vuodet Davosin ja Oxfordin joukkueet sekä saksalainen Berliner SC. Toisen maailmansodan aiheuttaman tauon molemmin puolin turnausvoitot päätyivät pääasiassa tšekkoslovakialaisen LTC Prahan haltuun, toisen maailmansodan aikana turnausta pelattiin muutamana vuonna typistetyssä muodossa sveitsiläisseurojen kesken. Viisikymmenluvulla voittajien hajonta oli jossain määrin aikaisempaa suurempaa, mutta kuusikymmenluvun alusta alkaen turnaus muuttui tšekkoslovakialaisten ja neuvostoliittolaisten seurojen keskinäiseksi kilvoitteluksi – vuosina 1965–1983 turnausvoitto päätyi joko Tšekkoslovakiaan tai Neuvostoliittoon. Kahden itäblokin maan hallintaan löi lopulta railon Kanadan maajoukkue osallistumisellaan vuodesta 1984 alkaen, ja itäblokin kadottua myös urheilupoliittiselta kartalta on Kanada useimpina vuosina kilvoitellut turnauksen voitosta isännöivän HC Davosin kanssa. Nykyään Spengler Cupista on muodostunut Sveitsin toiseksi suurin urheilutapahtuma (tenniksen ATP-turnauksen jälkeen) vuosittaisella 8,5 miljoonan Sveitsin frangin budjetillaan. Turnaus televisioidaan suorana viiteen maahan ja paikalla on turnauksen aikana noin 80 000 katsojan lisäksi 200 median edustajaa. Vuoden 2020 turnausta ei pelattu koronaviruspandemian vuoksi. ==Ottelujärjestelmä== Alun perin kaikki osallistujat pelasivat ensin toisiaan vastaan yksinkertaisella runkosarjakierroksella, jonka jälkeen kaksi eniten pisteitä kerännyttä joukkuetta pelasi uudenvuodenaattona turnauksen voitosta. Vuodesta 1986 alkaen on järjestetty finaali, jotta mielenkiinto turnauksen voittajan suhteen säilyisi loppuun asti. Vuonna 2010 otettiin käyttöön pudotuspelit ja joukkuemäärää lisättiin viidestä kuuteen. Kuudes joukkue on, järjestäjäjoukkueen lisäksi, sveitsiläinen. Joukkueet jaetaan kahteen kolmen joukkueen alkulohkoon, joissa kummassakin pelataan yksinkertainen sarja. Lohkojen voittajat pääsevät suoraan välieriin, kakkoset ja kolmoset kohtaavat toisensa ristikkäin välierissä. Pelijärjestelmässä ei tunneta tasapelejä, vaan jo runkosarjakierroksella otteluissa on tarvittaessa viiden minuutin jatkoaika ja sen jälkeen vielä rangaistuslaukauskilpailu. Voittanut joukkue saa ottelusta kaksi pistettä, rangaistuslaukauksilla hävinnyt yhden pisteen. ==Turnauksen voittajat== Vuosi Voittaja Finalisti 1923 Oxford University IHC 1924 Berliner SC 1925 Oxford University IHC 1926 Berliner SC 1927 HC Davos 1928 Berliner SC 1929 LTC Praha 1930 LTC Praha 1931 Oxford University IHC 1932 LTC Praha 1933 HC Davos 1934 HC Diavoli Rossoneri Milano 1935 HC Diavoli Rossoneri Milano 1936 HC Davos 1937 LTC Praha 1938 HC Davos 1939 ei pelattu 1940 ei pelattu 1941 HC Davos 1942 HC Davos 1943 HC Davos 1944 Zürcher SC 1945 Zürcher SC 1946 LTC Praha 1947 LTC Praha 1948 LTC Praha 1949 ei pelattu 1950 HC Diavoli Rossoneri Milano 1951 HC Davos 1952 EV Füssen 1953 HC Internazionale Milano 1954 HC Internazionale Milano 1955 Rudá Hvezda Brno 1956 ei pelattu 1957 HC Davos 1958 HC Davos 1959 ACBB Pariisi 1960 ACBB Pariisi 1961 ACBB Pariisi 1962 TJ Spartak Praha Sokolovo 1963 TJ Spartak Praha Sokolovo 1964 EV Füssen 1965 ASD Dukla Jihlava 1966 ASD Dukla Jihlava 1967 HK Lokomotiv Moskova 1968 ASD Dukla Jihlava 1969 HK Lokomotiv Moskova 1970 SKA Leningrad 1971 SKA Leningrad 1972 TJ Slovan CHZJD Bratislava 1973 TJ Slovan CHZJD Bratislava 1974 TJ Slovan CHZJD Bratislava 1975 Tšekkoslovakian olympiajoukkue 1976 Neuvostoliiton B-maajoukkue 1977 SKA Leningrad 1978 ASD Dukla Jihlava 1979 Krylja Sovetov Moskova 1980 HK Spartak Moskova 1981 HK Spartak Moskova 1982 ASD Dukla Jihlava 1983 HK Dynamo Moskova 1984 Kanadan maajoukkue 1985 HK Spartak Moskova 1986 Kanadan maajoukkue H’K Sokil Kiova 1987 Kanadan maajoukkue Krylja Sovetov Moskova 1988 Yhdysvaltain maajoukkue Kanadan maajoukkue 1989 HK Spartak Moskova Färjestads BK 1990 HK Spartak Moskova Kanadan maajoukkue 1991 HK TsSKA Moskova HC Lugano 1992 Kanadan maajoukkue Färjestads BK 1993 Färjestads BK HC Davos 1994 Färjestads BK HC Davos 1995 Kanadan maajoukkue HK Lada Toljatti 1996 Kanadan maajoukkue HC Davos 1997 Kanadan maajoukkue Färjestads BK 1998 Kanadan maajoukkue HC Davos 1999 Kölner Haie HK Metallurg Magnitogorsk 2000 HC Davos Kanadan maajoukkue 2001 HC Davos Kanadan maajoukkue 2002 Kanadan maajoukkue HC Davos 2003 Kanadan maajoukkue HC Davos 2004 HC Davos HC Sparta Praha 2005 HK Metallurg Magnitogorsk Kanadan maajoukkue 2006 HC Davos Kanadan maajoukkue 2007 Kanadan maajoukkue Salavat Julajev Ufa 2008 HK Dinamo Moskova Kanadan maajoukkue 2009 Dinamo Minsk HC Davos 2010 SKA Pietari Kanadan maajoukkue 2011 HC Davos Dinamo Riika 2012 Kanadan maajoukkue HC Davos 2013 HC Servette Genève PHK TsSKA Moskova 2014 HC Servette Genève Salavat Julajev Ufa 2015 Kanadan maajoukkue HC Lugano 2016 Kanadan maajoukkue HC Lugano 2017 Kanadan maajoukkue Sveitsin maajoukkue 2018 KalPa Kuopio Kanadan maajoukkue 2019 Kanadan maajoukkue HC Ocelaři Třinec 2020 ei pelattu 2021 ei pelattu 2022 HC Ambri-Piotta Sparta Praha ==Suomalaisjoukkueet Spengler Cupissa== Suomalainen joukkue on ollut mukana cupissa ensimmäisen kerran vuonna 1967, kun Suomen B-maajoukkue kutsuttiin mukaan. Ensimmäinen suomalainen seurajoukkue Spengler Cupissa oli Tampereen Ilves, joka pelasi turnauksessa vuonna 1972. Vuonna 2018 KalPa selvitti tiensä finaaliin ensimmäisenä suomalaisena seurajoukkueena, kun kuopiolaiset kaatoivat välierässä HC Davosin 2–1-lukemin. Finaalissa vastaan tuli Kanadan jääkiekkomaajoukkue. Finaali päättyi KalPalle voittolaukausten jälkeen 2–1. Useimmin suomalaisjoukkueista turnaukseen on osallistunut Helsingin Jokerit. Liigasta paikan Spengler Cupiin saa se joukkue, joka menestyy runkosarjassa parhaiten, mutta ei mahdu pelaamaan jääkiekon Mestarien liigaa. Esimerkiksi kaudelta 2021–2022 turnaukseen valikoitui HIFK, joka oli sijoittunut runkosarjassa viidenneksi. Vuosi Joukkue Sijoitus 1967 Suomen B-maajoukkue 3 1968 Suomen B-maajoukkue 3 1969 Suomen maajoukkue 3 1972 Ilves 3 1973 Jokerit 5 1983 Jokerit 5 1993 Jokerit 5 1994 HIFK 5 1995 HIFK 4 1996 Jokerit 4 1997 Jokerit 3 2000 Jokerit 5 2001 TPS 3 2002 TPS 4 2003 Jokerit 4 2004 HIFK 5 2014 Jokerit 5 2015 Jokerit 5 2017 HPK 5 2018 KalPa 1 2019 TPS 3 2020 KooKoo Ei pelattu 2021 KalPa Ei pelattu 2022 HIFK 5–6 2023 KalPa 5–6 2024 Kärpät ==Lähteet== ==Aiheesta muualla== *Turnauksen viralliset sivut Luokka:Jääkiekkokilpailut Luokka:Davosin urheilu